作者:王維
標題:胡居士臥病遺米因贈
內容:了觀四大因，根性何所有。妄計苟不生，是身孰休咎。色聲何謂客，陰界複誰守。徒言蓮花目，豈惡楊枝肘。既飽香積飯，不醉聲聞酒。有無斷常見，生滅幻夢受。即病即實相，趨空定狂走。無有一法真，無有一法垢。居士素通達，隨宜善抖擻。床上無氈臥，鎘中有粥否。齋時不乞食，定應空漱口。聊持數鬥米，且救浮生取。